– – – – – – – – – – – – – – – – – – – Vortan wart vorgegeven van den heren radessendebaden van Darpte, wo dat en bygekamen were, dat etlike coplude vth der hense in erem namen vorschreven hebben etlike vathe werkes tokamende here Erick Turszon, hovetman up Wyborch, an summighe coplude ok yn der hense synde, de welke vathe werkes de coplude to Brugghe vnde villichte ander ranevarer gu[dere] vorkofft hebben to merckliken schaden vnde nadele des gemenen besten. Is darup vorramet vnde beslaten, de sake ock an [de stede to] Lubeke to bringende yn deme vorgescreven gemenen landesdaghe(!) [negistkamende].